[{"text_idx": "#000004", "text": "La pruvo lau\u0306 tio estas speco de arterio en la mano kiun oni normalkaze ne rimarkus.\nLa tiel nomata arteria mediana (meza arterio) tamen aperis nur en la 19-a jarcento unuafoje c\u0302e plenkreskuloj.\nDum la evoluo de embrio tiu arterio estas tre grava.\nG\u0302i prizorgas la transporton de sango al la antau\u0306brakoj kaj manoj.\nIom post iom tiu funkcio estas anstatau\u0306ata per aliaj arterioj kaj la arteria mediana malaperas.\nDum la pasintaj jaroj tamen esploristoj eltrovis ke pli kaj pli da homoj havas tiun arterion en plenkreska ag\u0302o."}, {"text_idx": "#000005", "text": "La studaj\u0302o montras ke proksimume c\u0302iu tria homo havas tian arterion kvankam eble estas ankorau\u0306 pli.\nLa esploristoj volas dau\u0306rigi tiun studoprojekton ankorau\u0306 dum almenau\u0306 80 jaroj.\nNuntempe la arteria mediana estas konsiderata de medicinistoj kiel anomalio en la plenkreska korpo.\nSed se pli ol la duono de la homoj havos g\u0302in, tiam g\u0302i tute ne plu estos malnormala, sed male, g\u0302i farig\u0302os parto de la homa anatomio."}, {"text_idx": "#000007", "text": "La menciitan arterion posedis lau\u0306 studaj\u0302o en la jaro 1880 nur 10 procentoj de la homoj en plenkreska ag\u0302o, c\u0302e homoj kiuj naskig\u0302is en la dudeka jarcento estis jam 30 procentoj.\nLau\u0306 sciencistoj tio povus esti s\u0302ang\u0302o de la genetika informo, kaj g\u0302is la jaro 2100 c\u0302iuj novnaskitoj vers\u0302ajne havos tian arterion."}, {"text_idx": "#000008", "text": "Estas ankorau\u0306 nekonate kiun avantag\u0302on la arterio prezentu.\nSed vers\u0302ajne neniu plendos se la manoj sangos iom pli."}]